රසායනාගාර පරීක්ෂණ වාර්තා ලැබිණ. එහිදී වැදගත් සාක්ෂි රැසක් අධිකරණ වෛද්‍යවරයාට හමුවිය. එනම් සේනානායකගේ මුත්‍රාවල කොකේන් මත්ද්‍රව්‍යය මාරාන්තික ප්‍රමාණවලින් අඩංගු වී ඇති බවය. එලෙසම දකුණු අතේ පිටි අල්ලේ සහ වම් අතේ වැලමිට ආශ්‍රිතව ලබාගත් පටක තුළද කොකේන් අඩංගුව තිබිණ. මේ අනුව සේනානායක කොකේන් මත්ද්‍රව්‍යය අධික සාන්ද්‍රණවලින් ලබාගැනීම නිසා සිදු වූ මරණයක් බවට වෛද්‍යවරයාගේ නිගමනය විය. එහෙත් එකවර එම අදහස ප්‍රකාශයට පත් නොකළ වෛද්‍යවරයා ඔහුගේ බිරිඳ මුණ ගැසී තවත් තොරතුරු විචාරා බැලුවේය. එහිදී ඔහුගේ ව්‍යාපාර අතර රාත්‍රී සමාජශාලා කිපයක් පවතින බවත් මත්ද්‍රව්‍යවලට තදින් ඇබ්බැහි නොවුණද ඉඳහිට එවැනි දෑ භාවිත කරන බවද සේනානායකගේ බිරිඳ දුලානි සේනානායක මහත්මිය හෙළිදරව් කළාය. ඉන්පසුව වෛද්‍යවරයා කළ ඉල්ලීම පරිදි දුලානි තම සැමියා භාවිත කිරීමට ගෙනවිත් තිබූ මත්ද්‍රව්‍ය පැකට්ටුවක්ද පොලිසිය වෙත දුන්නාය.
රසායනාගාර පරීක්ෂණ වාර්තා වලින් වැදගත් සාක්ෂි රැසක් හමුවූයේ කාටද?
අධිකරණ වෛද්‍යවරයාට